Centar za rehabilitaciju Varaždin, Podružnica Pustodol, Pustodol 29g, Donja Stubica, zastupan po ravnateljici Željki Jagetić, (u nastavku teksta Pružatelj usluga), s jedne strane i

Ugovaratelj: ime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pošta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u nastavku: Ugovaratelj

Za Korisnika: ime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zastupan po: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u nastavku: Korisnik

zaključili su sljedeći:

UGOVOR

o smještaju Korisnika

i naknadi troškova za pružene usluge

Članak 1.

Ovim se ugovorom određuju prava i obveze ugovornih strana vezano uz pružanje usluge smještaja i skrbi o Korisniku.

Smještaj Korisnika temeljem ovog Ugovara započinje \_\_\_\_\_\_\_\_\_\_\_\_\_\_\_\_.

Smještaj Korisnika temeljem ovog Ugovara traje \_\_\_\_\_\_\_\_\_\_\_\_\_\_\_\_\_\_\_\_.

Članak 2.

Potpisom ovog ugovora Ugovaratelj i Korisnik daju izričitu suglasnost Pružatelju usluga da izradi presliku i arhivira u dosje Korisnika sve isprave koji su mu potrebne za izvršavanje obveza iz ovog ugovora, što uključuje, ali se ne ograničava na: osobne dokumente (osobna iskaznica, putovnica, domovnica i dr.), iskaznica zdravstvenog i dopunskog zdravstvenog osiguranja, medicinska dokumentacija i dr.

Preslika navedenih osobnih dokumenata kao i podaci navedeni u istima mogu se obrađivati samo za navedenu svrhu.

Članak 3.

Ugovor se može sklopiti na određeno ili neodređeno vrijeme.

U oba slučaja Ugovorne strane ugovaraju probni rok u trajanju od 8 dana, koji probni rok započinje s danom kada Korisnik useli. Za vrijeme probnog roka Pružatelj usluge može otkazati ovaj Ugovor bez navođenja razloga i bez pridržavanja otkaznog roka.

Pružatelj usluge u svakom trenutku može otkazati ovaj Ugovor ukoliko utvrdi da osoba boluje od bolesti zbog kojih može ugroziti zdravstveno stanje i sigurnost drugih Korisnika a ustanova nema odgovarajuće uvjete za pružanje usluge smještaja.

Članak 4.

Obveza plaćanja troškova smještaja započinje s danom koji je ovim Ugovorom određen kao početni dan smještaja Korisnika, bez obzira je li Korisnik uselio ili nije.

Probni rok od 8 dana započinje s danom kada korisnik useli.

Članak 5.

Centar pruža uslugu privremenog i dugotrajnog smještaja Korisnika.

Privremenim smještajem smatra se smještaj ugovoren na razdoblje do mjesec dana, a dugotrajnim smještajem smatra se smještaj ugovoren na razdoblje dulje od mjesec dana.

U slučaju višekratnog ugovaranja smještaja pri čemu je pojedini ugovor sklopljen na razdoblje do mjesec dana, svaki se takav ugovor odnosno svako se takvo razdoblje smatra privremenim smještajem.

Članak 6.

Centar u okviru smještaja pruža:

* Uslugu brige o zdravlju - 24 satna skrb medicinskih sestara i tehničara, liječnička vizita, usluga pratnje i prijevoza za potrebe korištenja zdravstvene zaštite izvan Centra ako se pratnja ne može osigurati u suradnji sa obitelji ili na neki drugi način,
* Uslugu njege koja obuhvaća pomoć pri održavanju osobne higijene kroz 24 sata kao npr. pomoć pri kupanju, pranju kose, brijanju, pomoć pri oblačenju, svlačenju, zatim pomoć pri hranjenju, uzimanju tekućine, mijenjanju položaja u krevetu, dizanju i pozicioniranju u kolicima, i krevetu, obavezu javljanja na signalno zvono i pomoć pri obavljanju drugih svakodnevnih aktivnosti,
* Uslugu stanovanja koja obuhvaća pospremanje soba i sanitarnih prostora, redovno čišćenje i održavanje zajedničkih unutarnjih i vanjskih prostora, zatim pranje, glačanje rublja i pomoć pri slaganju osobnog rublja, odjeće i obuće,
* Uslugu prehrane kojom se osiguravaju tri dnevna obroka, dijetalna prehrana za osobe kojima je preporučena dijetalna prehrana i to dijabetička, žučna i bezmliječna dijeta a prema potrebi osiguravaju se posebno pripremljeni obroci: kašasti, sjeckani, tekući kašasti, kao i obroci pripremljeni za prehranu sondom,
* Usluge podrške korisnicima obuhvaćaju postupke kojima se održavaju postojeće sposobnosti ili pomaže u ponovnom uspostavljanju funkcionalne sposobnosti Korisnika,
* Usluge socijalnog rada tijekom adaptacijskog perioda i tijekom boravka u Centru,
* Fizioterapijski tretman prema zdravstvenim indikacijama 2 sata tjedno.
* Usluge aktivnog provođenja slobodnog vremena i radne terapije u grupnim i individualnim aktivnostima prema interesima, potrebama i sposobnostima Korisnika.
* Usluge savjetovanja kod otpusta Korisnika koje mogu pružiti fizioterapeut, medicinska sestra, radni terapeut ili socijalni radnik.

Članak 7.

Cijene usluga koje Pružatelj usluga pruža određuju se cjenikom Pružatelja usluga.

Ugovorne strane suglasne su da su cijene usluga određene Cjenikom promjenjive.

O izmjeni Cjenika Pružatelj usluga obavijestit će Ugovaratelje 30 dana prije dana stupanja na snagu novog cjenika.

U slučaju da Ugovaratelj nije suglasan s cijenama usluga određenim izmijenjenim cjenikom, može otkazati ovaj ugovor, u kom se slučaju otkazni rok iznosi 8 dana.

Potpisom ovog Ugovora Ugovaratelj potvrđuje da je upoznat i suglasan s cijenama važećeg cjenika.

Članak 8.

Prema važećem Cjeniku cijene iznose kako slijedi:

- smještaj u jednokrevetnoj sobi, po osobi dnevno: 42,00 EUR

- smještaj u dvokrevetnoj sobi, po osobi dnevno: 32,00 EUR

Za privremeni smještaj cijena smještaja određena Cjenikom uvećava se za 10%.

Za članove obitelji (bračni par, roditelje i djecu, braću i sestre) cijena smještaja određena Cjenikom umanjuje se za 10%.

Korisnici i obveznici plaćanja dužni su podmiriti troškove za lijekove, troškove ortopedskih pomagala, zdravstvene preglede izvan Centra, te troškove bolničkog liječenja ako nisu pokriveni zdravstvenim osiguranjem.

Članak 9.

Centar pruža dodatne usluge fizikalne terapije koje se obračunavaju po posebnom Cjeniku dodatnih usluga za Korisnike smještaja.

Po zahtjevu Korisnika Pružatelj usluga osigurava pružanje slijedećih usluga:

* proslava imendana, rođendana, obljetnica te drugih svečanosti po želji Korisnika,
* pregled kod liječnika po izboru Korisnika,
* usluge frizera, kozmetičara, pedikera i slično.

Troškove usluga iz prethodnog stavka podmiruje Korisnik.

Članak 10.

Smještajem u Centar korisnici prihvaćaju prava i obveze utvrđene ovim Ugovorom i kućnim redom Centra.

Članak 11.

Svaki Korisnik ima pravo prigovora ili žalbe ravnatelju ili voditeljima odjela na odluke vezane uz ostvarivanje usluga ili kvalitetu pružanja usluga.

Članak 12.

Unošenje vlastitog TV aparata, hladnjaka, djelomično namještaja dopušteno je ako je to prostorno moguće, no uz prethodnu suglasnost Pružatelja usluge.

Premještanje i mijenjanje inventara odnosno namještaja može se vršiti uz suglasnost Pružatelja usluge.

Članak 13.

Korisnik i Ugovaratelj solidarno odgovaraju za štetu koju Pružatelju usluge tijekom smještaja prouzrokuje Korisnik, bilo namjerno ili grubom nepažnjom.

Šteta se naknađuje jednokratno, u roku od 30 dana od dana nastanka štete.

U slučaju naknade štete većih razmjera, Pružatelj usluge na zahtjev Ugovaratelja odnosno Korisnika može odobriti naknadu štete u mjesečnim obrocima, do najviše 6 mjesečnih obroka.

Članak 14.

Naknada za smještaj i trošak prehrane temeljem ovog ugovora se plaćaju unaprijed, najkasnije do petog dana u mjesecu za tekući mjesec.

Članak 15.

Prilikom sklapanja ovog ugovora obveznik plaćanja obvezan je Centru predati sredstvo osiguranja plaćanja, valjanu bianco zadužnicu na iznos do 2.000,00 EUR koja će Centru u slučaju neurednog plaćanja omogućiti naplatu dospjelih tražbina sukladno odredbama ovršnog zakona.

Članak 16.

Korisnik može privremeno odsustvovati iz Centra.

Svako odsustvo koje traje duže od jednog dana, Korisnik je dužan najaviti najmanje jedan dan ranije dežurnoj sestri Centra, te se potpisati u evidenciju odsutnosti Korisnika, osim u slučaju odsutnosti iz zdravstvenih razloga.

Za vrijeme privremenog odsustva u trajanju do uključujući trećeg dana, Korisnik je dužan platiti naknadu za smještaj u cijelosti.

Za vrijeme privremenog odsustva od četvrtog dana nadalje, Korisnik je dužan platiti naknadu za smještaj umanjenu za trošak prehrane u iznosu od 7,00 EUR dnevno.

Članak 17.

Za Korisnika koji bez prethodne najave izbiva iz Centra neprekidno dulje od šest dana, smatrat će se da je samovoljno napustio Centar, te se prekida ugovor o smještaju.

Članak 18.

Za sve obveze iz ovog Ugovora Korisnik i Ugovaratelj odgovaraju solidarno.

Članak 19.

Centar se obvezuje da će prostorije, namještaj, opremu i uređaje koji se daju na korištenje, predati Korisniku u ispravnom stanju.

Korisnik je dužan osigurati pohranu osobnih dragocjenosti, stvari ili gotovog novca.

Za stvari, novac i dragocjenosti koje nisu pohranjene na siguran način Centar ne snosi odgovornost.

Članak 20.

U slučaju prestanka smještaja su Korisnik odnosno Ugovaratelj dužni su u roku od tri dana od dana prestanka smještaja isprazniti sobu od osobnih stvari Korisnika.

Pružatelj usluga obvezuje se osobne stvari Korisnika čuvati mjesec dana od dana prestanka smještaja, a nakon toga raspolaže tim stvarima.

Imovinom Korisnika koji nemaju bližih srodnika, a Korisnik se prethodno nije izjasnio kome je ostavlja, raspolaže Centar.

Članak 21.

Pružatelj usluga može otkazati ovaj Ugovor:

* ako Ugovaratelj niti nakon pisane opomene zbog neplaćanja dospjelih obveza ne izvrši plaćanje u roku od 8 dana,
* u slučaju kršenja odredaba o kućnom redu te remećenja javnog reda i mira, bilo od Korisnika, Ugovaratelja, rodbine Korisnika ili bilo kojeg posjetitelja Korisnika,
* u slučaju da Korisnik usluga, Ugovaratelj, rodbina Korisnika ili bilo koji posjetitelj Korisnika dođe u takav sukob s osobljem Pružatelja usluga, tako da svakodnevna uobičajena komunikacija ili uobičajeno obavljanje usluga Pružatelja usluga više nije moguće, odnosno ako bilo koja od gore navedenih osoba ne surađuje s osobljem Pružatelja usluga u mjeri u kojoj je to potrebno za normalno funkcioniranje Pružatelja usluga,
* ukoliko se pokaže da osoba boluje od bolesti zbog kojih može ugroziti zdravstveno stanje i sigurnost drugih Korisnika a ustanova nema odgovarajuće uvjete za daljnje pružanje usluge smještaja,
* ukoliko Ugovaratelj nakon izmjene cjenika ne prihvati izmijenjene cijene,
* i u drugim slučajevima kada tako odluči Komisija za prijem i otpust.

Korisnik i/ili Ugovaratelj mogu otkazati smještaj u svako doba.

Pružatelj usluga otkazuje Ugovor pisanim putem, Izjavom o otkazu koja se upućuje Ugovaratelju.

Korisnik i/ili Ugovaratelj otkazuju Ugovor usmenim otkazom izjavljenim ravnatelju, glavnoj sestri ili socijalnom radniku Pružatelja usluga na zapisnik, uz uvjet potpisivanja zapisnika, ili pisanim otkazom koji se uručuje ravnatelju, glavnoj sestri ili socijalnom radniku Pružatelja usluga.

U slučaju kada Centar otkazuje ovaj Ugovor izvan probnog roka, otkazni rok iznosi 30 dana, a teče od dana uručenja pismenog otkaza.

U slučaju kada Korisnik i/ili Ugovaratelj otkazuje ovaj Ugovor, otkazni rok iznosi 8 dana, a teče od dana otkaza.

Centar će u roku 30 dana izvršiti povrat novca za neizvršene usluge.

Članak 22.

U slučaju prestanka Ugovora Korisnik se obvezuje da će napustiti smještaj najkasnije s danom isteka otkaznog roka i da će tom prilikom prostorije, namještaj, opremu i uređaje koje je koristio predati u urednom i ispravnom stanju u kojem ih je i preuzeo prilikom useljenja.

Članak 23.

Ugovorne strane sve sporove nastojat će riješiti sporazumno, a u slučaju da to nije moguće, ugovaraju nadležnost stvarno nadležnog suda u Varaždinu.

Za provedbu ovog ugovora mjerodavno je hrvatsko pravo.

Članak 24.

Korisnik i Ugovaratelj svojim potpisom potvrđuju da su upoznati da sukladno Općoj Uredbi o zaštiti podataka mogu tražiti potvrdu o obradi, izvršiti uvid u svoje osobne podatke, ispraviti ili dopuniti osobne podatke, prigovoriti daljnjoj ili prekomjernoj obradi, blokirati nezakonitu obradu, te zatražiti brisanje osobnih podataka.

Korisnik i Ugovaratelj svojim potpisom potvrđuju da su od strane Voditelja obrade upoznati kako sve informacije vezane za obradu osobnih podataka mogu dobiti upitom na adresi Pružatelja usluga, neposredno od službenika za zaštitu osobnih podataka te upitom putem elektroničke pošte službenika za zaštitu osobnih podataka, te ujedno potvrđuju da su upoznati s načinom podnošenja upita.

Članak 25.

Ovaj Ugovor stupa na snagu kada ga potpišu Pružatelj usluga i Ugovaratelj.

Ovaj ugovor proizvodi učinke među stranama potpisnicama bez obzira je li potpisan od strane Korisnika ili nije. Za slučaj da Korisnik ne potpiše ugovor, sve obveze Korisnika koje iz ovog Ugovora proizlaze na odgovarajući se način smatraju obvezama Ugovaratelja.

\* \* \*

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Pružatelj usluga: Ugovaratelj: Korisnik: